open-index/open-wikipedia-markdown huggingface dataset:
Føler

En **føler** er et verktøy, en tolk eller et lære for å måle bredden på smale åpninger og gap. De er ofte laget av herdet stål og med fint kalibrerte størrelser.

Søkere brukes av mekanikere for å måle klaring mellom maskindeler.

Følere har runde tråder eller flate blad av kalibrert tykkelse.

## Typer av følere
### Følekniv
En **følekniv**, også kalt **bladføler**, **bladmål** eller **bladsøker**, er en flat type føler. Følekniver brukes for eksempel til å måle bredden på små gap, og finnes gjerne i størrelser fra 0.01&nbsp;mm og oppover.

Vanlige bladfølere består tynne blader av metall med kalibrert tykkelse. Tykkelsen er normalt stemplet på hvert blad i hundredels millimeter eller tusendels tommer (grovt sett i samme størrelsesorden). Som verktøy selges bladmål gjerne med et utvalg blader som er hengslet sammen i den ene enden. Bladene har enten parallelle langsider eller er kileformet mot den fri enden avhengig av formålet. Bladmål brukes for eksempel for å justere klaringen mellom maskindeler ved å tilpasse mellomlegg (også kalt «shims»).

### Trådføler
En annen type føler er en **trådføler**, som er en rund tolk som ligner på en ståltråd. Trådfølere brukes for eksempel for å tolke toleranser på utvendige gjenger (en av flere metoder).

**Trådsøkere** består av et antall tråder med kalibrert diameter. Et vanlig bruksområde er måling og justering av gnistgap i tennplugger.

## Se også
* Tolk (måleinstrument)
* Skyvelære
* Radiuslære

## Referanser


## Eksterne lenker
*
Sienna Miller

**Sienna Miller** (født 1981) er en amerikanskfødt britisk skuespillerinne. Hun har både britisk og amerikansk pass.

## Biografi
### Før-berømmelsen
Sienna Miller er født i New York av engelsk mor og amerikansk far. Hun flyttet til England da hun var liten og begynte å studere ved Heathfield school i Ascot, Berkshire og senere studerte hun ett år ved Lee Strasberg-instituttet i New York.

### Karriere
Før hun begynte som skuespiller jobbet Sienna som fotomodell. Hun har senere hatt oppdrag for blad som *[[Vanity Fair magazine|Vanity Fair]]*, *[[Vogue (magasin)|Vogue]]*, og *[[W]]*.

Hun har vært med i TV-serien *[[Keen Eddie]]* og spilte i den nyeste versjonen av filmen *[[Alfie]]* og spilte Edie Sedgwick i *[[Factory Girl]]*.

### Privatliv
Sienna Miller er kjent for å ha vært sammen med skuespilleren Jude Law. Første juledag 2004 forlovet de seg, men den 18. juli 2005 innrømmet Law til media at han hadde vært utro med barnepiken Daisy Wright og ba om tilgivelse. Etter den tid ble de stadig observert sammen, men i 2006 bekreftet de at de hadde gått fra hverandre for godt.

## Filmografi
* *[[21 Bridges]]* (2019) – Frankie Burns
* ''Live by Night'' (2016) – Emma Gould
* *[[Unfinished Business (film)|Unfinished Business]]* (2015) – Chuck Portnoy
* *[[American Sniper (film)|American Sniper]]*  (2014)
* *[[Stardust (film)|Stardust]]* (2007) – Victoria
* *[[The Mysteries of Pittsburgh]]* (2007) – Jane Bellwether
* *[[Camille (film)|Camille]]* (2007) – Camille Foster
* *[[Factory Girl]]* (2006) – Edie Sedgwick
* *[[Casanova (film)|Casanova]]* (2005) – Francesca Bruni
* *[[Alfie (2004 film)|Alfie]]* (2004) – Nikki
* *[[Layer Cake]]* (2004) – Tammy
* *[[High Speed (2002)|High Speed]]* (2002) – Savannah (også kjent som *Joy-Rider* and *The Ride*)
* *[[South Kensington (film)|South Kensington]]* (2001) – (som Sienna Rose) Sharon

## Referanser


## Eksterne lenker
*
Bjørn Skogstad Aamo

**Bjørn Skogstad Aamo** (1946–2023) var en norsk økonom, embetsmann og politiker (Ap).

Han var utdannet sosialøkonom (cand.oecon.) fra Universitetet i Oslo (1970). Han var formann i Arbeiderungdomslaget i Mandal i 1962, tok artium ved Mandal gymnas i 1964 og var formann i Oslo distriktslag av AUF fra 1965. 

Skogstad Aamo var statssekretær i Finansdepartementet 1973&ndash;1979 og 1986&ndash;1989 og var statssekretær og stabsleder ved Statsministerens kontor 1990–1993. Fra 1981 til 1986 og i 1990 var han direktør i Distriktenes utbyggingsfond. Han ble direktør i Kredittilsynet i 1993.  Kredittilsynet skiftet navn til Finanstilsynet i 2009. Skogstad Aamo forlot direktørstillingen i 2011 etter tre åremål på seks år og gikk til stilling som spesialrådgiver i Finansdepartementet. Fra juli 2011 til juli 2013 var han visepresident og deretter president i Financial Action Task Force, en internasjonal organisasjon for bekjempelse av hvitvasking og terrorfinansiering.

Fra 2008 var han professor II i anvendt penge- og kredittpolitikk ved Universitetet i Agder og var leder av Statsøkonomisk Forening fra 2019. 

Han var sønn av forfatteren Eiliv Skogstad Aamo og gift med Eldrid Nordbø.

Bjørn Skogstad Aamo var kommandør av St. Olavs Orden (2011).

## Bibliografi
* *Læring fra kriser*, Fagbokforlaget 2016, ISBN 9788245021264

## Referanser


## Eksterne lenker
* Bjørn Skogstad Aamo - Store norske leksikon
* Bjørn Skogstad Aamo - sørlendingen som ble nasjonal strateg- Fædrelandsvennen 13. jan. 2024
*
Flora (gudinne)

**Flora** er navnet på en gudinne for blomster og blomstring i romersk mytologi og tidlig itaiensk religion. I Romerriket feiret man til hennes ære og med glede og lyst festen Floralia fra 28. april til 1. mai. Blomster, særlig roser, var symboler på Floras kraft og virksomhet, som ikke bare gjaldt naturen, men også menneskene, det vårlige ungdomslivet og gleden.


File:Flora Musei Capitolini MC743.jpg|Romersk statue i marmor. Fra Villa Adriana nær Tivoli utenfor Roma
File:Carlo Antonio Procaccini - Flora - WGA18424.jpg|«Flora», maleri av Carlo Antonio Procaccini fra omkring 1600
File:"Crouching Flora" c.1873 by Jean-Baptiste Carpeaux.jpg|«Knelende Flora», marmorskulptur av Jean-Baptiste Carpeaux fra omkring 1873
File:PosagFloryWSzczecinie.jpg|Florastatuen i Szczecin, Polen; fra omkring 1730


## Referanser


## Eksterne lenker
*
Michael Way

**Michael James Way** (født 1980) er en amerikansk musiker som er bassist i bandet My Chemical Romance. Han og broren Gerard spilte sammen i bandet fra 2001 til 2013 og når det startet opp igjen i 2020. Han begynte i My Chemical Romance samtidig som gitaristen Ray Toro.

Michael vokste opp i Belleville i New Jersey, sammen med sin bror Gerard Way. 

Da bandet skulle spille inn det tredje albumet *[[The Black Parade]]* bodde de i et «spøkelseshus» i en kort periode for å få inspirasjon til låter. «Mikey» sies å ha vært så redd at han smøg seg inn i Gerards rom om nettene, og sov på gulvet der. Michael tenkte på å forlate bandet rundt denne tiden, men da broren dedikerte store deler av singelen *[[Famous Last Words]]* til Mikey, bestemte han seg for å bli.

Etter oppløsningen av My Chemical Romance startet han bandet Electric Century sammen med sin venn David Debiak.

## Eksterne lenker
* 
* 
* 
*
Ray Toro

**Raymond Toro-Ortiz** (født 1977) er en av de to gitaristene i bandet My Chemical Romance. Han er hovedgitarist, mens Frank Iero er rytmegitarist. Ray Toro medvirker også som vokalist. Han ble kjent med MCR-vokalist Gerard Way gjennom Gerards bror Mikey Way, og like etterpå dannet de My Chemical Romance.

Toro ble født i 1977 i Kearny. Hans opphav er puertoricansk og portugisisk. Han begynte å spille gitar på videregående skole, og ble involvert med flere lokale grupper, den mest suksessfulle var The Rodneys som ble dannet i 1994 og utga sitt første og eneste album, *Soccertown USA*, i 1998. Framtidige trommeslager i My Chemical Romance, Matt Pelissier, spilte også i gruppa. Etter å ha blitt uteksaminert fra videregående i 1995, begynte Toro med film framfor musikk, og begynte på et redigeringskurs ved William Paterson University of New Jersey. I et intervju med *Rock Sound* uttalte han at:

## Diskografi
; The Rodneys
* *Soccertown, USA* (Sell Out Records) – 1998

;My Chemical Romance
* *I Brought You My Bullets, You Brought Me Your Love* (2002)
* *Three Cheers for Sweet Revenge* (2004)
* *The Black Parade* (2006)
* *Danger Days: The True Lives of the Fabulous Killjoys* (2010)

;Reggie and the Full Effect
* *No Country For Old Musicians* (Pure Noise Records, 2013)

;Solo
* *Isn't That Something* – 2013
* *For the Lost and Brave* – 2015
* *Tired Of Sex* - Kerrang! Magazine Ultimate Rock Heroes CD - 2015

## Referanser


## Eksterne lenker
* 
* 
* 
*
Petter Bruer Hanssen

**Petter Bruer Hanssen** (født 8. januar 1986) er en norsk fotballspiller som spiller for  i 4.div. Fra sesongen 2007 spilte han for Odd Grenland etter overgang fra FK Tønsberg. Bruer Hanssen er først og fremst venstreving, men har også vært brukt på midtbanen. Han har spilt på aldersbestemte landslag fra G16 til U21. 27. juni 2008 annonserte  at de var enige med Odd Grenland om en overgang for Petter Bruer Hanssen. I 2012 vendte Bruer Hanssen hjem til Stokke på grunn av alle skadene han har hatt i løpet av tiden i . 

## Eksterne lenker
* 
* Spillerprofil på s hjemmesider
George Cruikshank

**Georg Cruikshank** (født 27. september 1792 i London, død 2. januar 1878 samme sted) var en britisk karikaturtegner, illustratør og maler. 

Cruikshank er kjent for sine politiske karikaturer og satiriske samfunnskommentarer, blant annet om dødsstraff og alkoholmisbruk. Han illustrerte en rekke bøker, deriblant  *[[Grimms eventyr]]*, *[[Robinson Crusoe]]*, *[[Don Quixote]]*, *[[Guy Fawkes (bok)|Guy Fawkes]]* og *[[Oliver Twist]]*. Han arbeidet også med oljemalerier og akvareller.

## Bildeeksempler

Fil:Cruikshank - Old Bumblehead.png|Karikaturtegning fra 1823 av Cruikshank viser franskekongen Ludvig den 18. som prøver «Napoelons støvler» i slaget om Spania.
Fil:Cruikshank - Peace and Plenty.png|Cruikshank framstiller det utsultede England som et kommende Slaraffenland der maten spaserer inn av seg selv etter Napoleons retrett i 1814.


## Referanser


## Eksterne lenker
*
Høytrykks nervesyndrom

**Høytrykks nervesyndrom**, High Pressure Nervous Syndrome (HPNS) på engelsk, er en dykkerelatert lidelse. Den kan oppstå ved bruk av heliox som pustegass dypere enn 130 meter i for lang tid. For å unngå HPNS blander man små mengder av andre gasser i pustegassen. Vanligvis er dette nitrogen og man får dermed en trimix blanding.
HPNS ble først beskrevet av Peter B. Bennett, lege i Royal Navy, men årsaken eller eventuelle senvirkninger er ikke kjent.

**Symptomer og funn:**
* Sløvhet/treghet
* Konsentrasjonsvansker
* Mikrosøvn (sovner i 1-2 sek)
* Forandringer i hjernens elektriske aktivitet (EEG)
* Fin skjelving
* Ustøhet
* Kvalme, oppkast og diare
* Vekttap
* Hukommelsestap, dykkeperioden glemmes
* Vrangforestillinger og hallusinasjoner

## Eksterne lenker
* High Pressure Nervous Syndrome  Diving Medicine Online. Besøkt 31. oktober 2007.
Norkirken Sandnes

**Norkirken Sandnes** regner sin historie tilbake til 1879, da Elim bedehus startet i sentrum av Sandnes. I 2004 ble Elim bedehus i regi av Normisjon til menighet og i 2005 fikk menigheten navnet Norkirken Sandnes.

Norkirken Sandnes er en kirke for alle nasjoner. Med en hovedstamme av etniske nordmenn blir mangfoldet av ulike nasjonalitetsbakgrunner stadig større. Menigheten har en egen integreringspastor og har utarbeidet en strategi for innvandring under slagordet: *Vi vil ikke gjøre noe for innvandrere, vi vil gjøre noe sammen*.

Menigheten har som hovedfokus å ha hjelpearbeid på alle kontinent. Den etablerte i 2006 en RessursWeb med et økende antall ressurser innenfor Podcast, mat, økonomi. tøff hverdag, medvandring, integrering, lovsang m.m.

I Norge er Norkirken Sandnes en del av Normisjons nettverk av menigheter og en del av Den norske kirke. Menighetene i Normisjon mottar ingen økonomisk støtte fra staten og finansierer drift og hjelpearbeid gjennom innsamlede midler. Bidragsyterne er i hovedsak de som er medlemmer.

Norkirken Sandnes er åpen også for den som ikke er medlem av Den norske Kirke. Menigheten står selv for dåp, nattverd, vigsel og begravelse.

## Normisjons menighetsnettverk
Navnet *Norkirken* brukes av flere av Normisjons menigheter og forsamlinger, og ble først tatt i bruk av Norkirken Bergen. Sammen med IMI-kirken i Stavanger, Storsalen menighet i Oslo, Salem menighet i Trondheim og rundt en tyvetalls andre menigheter og forsamlinger utgjør disse Normisjons menighetsnettverk.

## Eksterne lenker
*
Thor Ivar Doknæs

**Thor Ivar Doknæs** (født 1964) er en norsk artist, mest kjent som frontfigur i **Bonden** som har gitt ut ett musikkalbum. 

Han spilte i dansebandet Cosmic på 1980-tallet og i Rosenhill Bluesband på 1990-tallet. Doknæs eide også Fråstad gård i Fet som ble innspillingssted for *[[Nissene på låven]]*. Sammen med eieren av lydstudioet på gården, Tor Øyvind Quille, kom Bonden ut med julevideoen *Nissen på låven*.

Senere kom *Landeveiens konge* som gikk nesten ett år på NRK Danseband Jukeboks og senest *Bonde i by'n*.

Albumet *Traktorspor* kom ut i januar 2007 og fikk terningkast 4 i *Trønder-Avisa*, en grei anmeldelse i *Indre Akershus Blad*, 3 i *Romerikes Blad*, *Fredriksstad Blad*, *Helgeland Arbeiderblad* terningkast 2 i *Gudbrandsdølen Dagningen* og terningkast 1 i *Tønsbergs Blad*, *Moss Avis* og *Finnmarken*.

Doknæs ble seinere lokalkjent som deltaker i lange sykkelritt og langrennsløp, som Styrkeprøven og Marcialonga.

## Sporliste for ''Traktorspor''
# «Bonde i by'n»
# «Dot meg her»
# «Livets ved og ve»
# «Jens Bonden 07.00»
# «Det beste i livet er gratis»
# «Landeveiens konge»
# «Mine hvite baller»
# «Siste dagen (Fola far)»
# «Lokter lort»
# «Frittgående høner»
# «Hallo! O la! Karibien»
# «Coconut Banana»
# «Lørdagskveld»

## Referanser


## Eksterne lenker
* Bondens nettsider
* Bondens plateselskap
Keir Dullea

**Keir Dullea** (født 30. mai 1936) er en amerikansk skuespiller,  best kjent for å ha spilt hovedrollen i ''2001: En romodyssé''.

## Filmografi
Dette er samtlige av filmene og TV-filmene, som Dullea har spilt i (kortfilmer og TV-serier er ikke regnet med):

* Fortune (2007)
* The Accidental Husband (2007)
* The Good Shepherd (2006)
* Alien Hunter (2003)
* 3 Days of Rain (2002)
* Songs in Ordinary Time (2000)
* The Audrey Hepburn Story (2000)
* Oh, What a Night (1992)
* 2010 (1984)
* The Next One (1984)
* Blind Date 1984)
* BrainWaves (1983)
* No Place to Hide (1981)
* Gisseltårnet (*The Hostage Tower*, 1980)
* Brave New World (1980)
* The Starlost: The Alien Oro (1980)
* The Starlost: The Beginning (1980)
* The Starlost: Deception (1980)
* The Legend of the Golden Gun (1979)
* Leopard in the Snow (1978)
* Because He's My Friend (1978)
* Julias datter (*Full Circle*, 1977)
* Welcome to Blood City (1977)
* Three Dangerous Ladies (1977)
* Law and Order (1976)
* Det er morderen som ringer (*Black Christmas*, 1974)
* Paul and Michelle (1974)
* Paperback Hero (1973)
* Pave Johanne (*Pope Joan*, 1972) (ukreditert, Liv Ullmann har hovedrollen.)
* Il Diavolo nel cervello (1972)
* Montserrat (1971)
* Black Water Gold (1970)
* Elskovens hus (*De Sade*, 196)
* 2001: En romodyssé (1968)
* The Fox (1967)
* Madame X (1966)
* Bunny lake er savnet (*Bunny Lake Is Missing*, 1965)
* Den tynne røde linjen (*The Thin Red Line*, 1964)
* Le Ore nude (1964)
* David og Lisa (*David and Lisa*, 1962)
* La dem ikke dø (*Hoodlum Priest*, 1961)
* Mrs. Miniver (1960)

## Referanser


## Eksterne lenker
*
Palais Schwarzenberg

**Palais Schwarzenberg** er et palé i bydelen Landstraße i Wien. Det ble bygget fra 1697 for overhoffmarskalk Heinrich Franz greve av Mansfeld og fyrste av Fondi av Johann Lukas von Hildebrandt, og ble opprinnelig kalt *Palais Mansfeld-Fondi*.

Det er et sommerpalé med praktfulle haver, og ligger rett ved siden av Schloss Belvedere, som også ble bygget av Hildebradt, for prins Eugen av Savoia. Palais Mansfeld-Fondi ble ikke ferdigstilt før Mansfeld-Fondi døde, og i 1716 ble det uferdige paléet kjøpt av fyrst Adam Franz Karl von Schwarzenberg. Arkitektene Johann Bernhard Fischer von Erlach og Joseph Emanuel Fischer von Erlach fikk i oppdrag å fullføre paléet. Kuppelfreskene ble lavet av Daniel Gran i 1726, og paléet stod ferdig i 1728.

Paléet ble skadet av bombing under annen verdenskrig, men fullstendig gjenoppbygget etter krigen. Paléet brukes idag til forskjellig arrangementer, og huser bl.a. den sveitsiske ambassaden. Paléet eies fremdeles av familien Schwarzenberg.

## Referanser


## Eksterne lenker
* https://web.archive.org/web/20070328225513/http://www.palais-schwarzenberg.at/
Schloss Schwarzenberg

**Schloss Schwarzenberg** er et slott ved Scheinfeld i det frankiske området Steigerwald i den nordlige delen av Fristaten Bayern i Tyskland. Opprinnelig var det et borganlegg fra tidligmiddelalderen som ble bygget ut til et representativt slott. Slottet er stamsete for den kjente fyrsteslekten Schwarzenberg. Det bebos nå av Schwarzenbergslektens overhode, fyrst Karl zu Schwarzenberg, som er utenriksminister i Tsjekkia.

## Referanser
Cisperson

**Cisperson** er en betegnelse for mennesker som opplever samsvar mellom kjønnsidentitet og fødselskjønn. Ordet har motsatt betydning av betegnelsen *[[transperson]]*, og brukes hovedsakelig for å skille mellom transpersoner og ikke-transpersoner, samt tydeliggjøre at alle har en kjønnsidentitet. Det anslås at omtrent 97,3 til 99,9 % av verdens befolkning er cispersoner.

Det kan skilles mellom **cismenn** og **ciskvinner**. En cismann er en mann som ble registrert som gutt ved fødsel, og har det mannlige kjønnet som sin kjønnsidentitet. Tilsvarende er en ciskvinne, en kvinne som ble registrert som jente ved fødsel, og som har det kvinnelige kjønnet som sin kjønnsidentitet.

Cispersoner kan i likhet med transpersoner være av alle seksuelle orienteringer; heterofili, homofili, lesbisk og bifili. Cispersoner har færre selvmordsforsøk enn transpersoner, opplever sjeldnere trusler direkte med vold og rapporterer generelt bedre helse og livskvalitet.

## Historie og etymologi
Betegnelsen *cisgender* (norsk: *ciskjønnet*) ble først tatt i bruk i 1994 av Dana Defosse, en daværende doktorgradsstudent, som ønsket en nøytral måte å referere til ikke-transpersoner, som samtidig unngikk å marginalisere transpersoner eller antyde at transpersoner var «de andre». Betegnelsen er ment å brukes i sammenhenger der det er relevant.

Betegnelsen *cisperson* inneholder, foruten «person», det latinske prefikset *cis-* som betyr «på den samme siden» eller «dennesidig». *Cis-* er et antonym for det latinske *trans-* som betyr «på den andre siden»; ordparet «cis» og «trans» er fra gammelt av brukt i flere andre sammenhenger, herunder de geografiske begrepene Cisleithania («på denne siden av Leitha») og Transleithania («på den andre siden av Leitha»), og cis-trans-isomeri innen kjemi.

Sosiologen Baker A. Rogers skriver at motstand mot betegnelsen *cis* (eller *cisperson*) er et vanlig narrativ i transfiendlig diskurs.

## Referanser


## Litteratur
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## Eksterne lenker
*
Hellemyr

**Hellemyr** er en bydel i Kristiansand kommune som har 3&nbsp;691 innbyggere (1. januar 2006).

Barneskolen på Hellemyr er en av byens største og har en avdeling kalt «Toppen», som er for barn med funksjonsnedsettelser.

**Hellemyr** er fra 30. november 1997 eget sogn i Grim prestegjeld i Kristiansand domprosti i Agder og Telemark bispedømme.

**Bydelen består av følgende grunnkretser**:

* Fjellro
* Hellemyrbakken
* Hellemyr
* Borgheia
* Breimyr
* Fidjane
* Vestheiene
* Solkollen
* Tjuvhelleren

## Næringsliv
Sentralt på Hellemyr ligger en Coop Extra butikk med Posten Norgekontor og Hellemyr Pizza. Bydelen har også noen bedrifter: Tine Meierier Sør, Bico, Auto Scoop AS, Reinertsen Dataservice AS og Hellemyr Hårspa AS.

## Transport
Hellemyr har god veidekning og man kan lett komme frem med bil. Det er også gode muligheter for å komme seg frem ved hjelp av sykkel eller til fots. Hellemyr har også en bussrute (M4) som går fra Hellemyr til Kvadraturen og videre til Søm og Tømmerstø via  og .

## Naturområder
Hellemyr har et stort skogområde til rådighet. Det ligger en lysløype sentralt, som brukes som skiløype om vinteren. Gråmannen (207 moh.) er Hellemyrs høyeste fjell og et populært turmål. Litt sørøst for Gråmannen ligger Grotunga. Hellemyr har også flere badeplasser, blant annet Kvislevann og Indre og Ytre Eigevann.

## Boforhold
De fleste boligene på Hellemyr er rekkehus eller eneboliger, men det er også to boligblokker. Den ene finner man i Hellemyrbakken på vei opp mot Hellemyr skole fra TINE Meierier Sør og den andre ligger på Solkollen. De nyeste boligene på Hellemyr ligger i det nye byggefeltet i Tjuvhelleren og Solkollen.

## Kultur
Hellemyr kirke ligger sentralt. Hellemyr er et sogn i Kristiansand domprosti i Agder og Telemark bispedømme.

Hellemyr kunstgress, også kalt «Brun Arena», er hjemmebane til bydelens fotballag FK Vigør.

## Referanser




## Eksterne lenker
* Kristiansand kommunes side om Hellemyr skole
* Den stereotype Hellemyr-innbyggeren
* Artikkel om Hellemyr skole
* Bydelens velforening
Gropiusstadt

**Gropiusstadt** er en *[[Ortsteil]]* i bydelen Neukölln i Berlin. Den ble bygget mellom 1962 og 1975 og fikk status som *Ortsteil* i 2002.

Gropiusstadt har fått navn etter arkitekten som planla den, Walter Gropius, ellers kjent for Pan Am-bygningen i New York.Pan Am-bygningen, senere omdøpt til MetLife

Boligområdet omfatter omkring 18 500 leiligheter. 90 % av dem brukes som sosialboliger og har siden 1980-årene hatt betydelige sosiale problemer.

Gropius døde før Gropiusstadt stod ferdig. Han planla den med Siemensstadt som forbilde; og la vekt på store grøntområder. Høyere enn fem etasjer skulle det ikke bygges. Men i 1961 kom Berlinmuren, og før borgermester Willy Brandt fikk lagt ned grunnsteinen i 1962, var Gropiusstadt avskåret mot sør, av grensen mot Brandenburg og DDR. Eneste mulighet var å fortette på eksisterende område. Fra 16&nbsp;400 planlagte leiligheter gikk man opp til 19&nbsp;000 til 50&nbsp;000 beboere,«Gropiusstadt», ''goethe.de slik at det ble bruk for flere skoler og butikker, og dette gikk ytterligere ut over grøntområdene. Ett høyhus på Fritz-Erler-Allee strekker seg 30 etasjer i været og er dermed blant Tysklands høyeste.«Gropiusstadt», ''berlin.de

Vest-Berlin fikk to tilsvarende blokkområder, nemlig Falkenhagener Feld i Spandau og Märkisches Viertel i Reinickendorf. I Øst-Berlin ble det noe senere bygget blokkområder i Marzahn, Hohenschönhausen og Hellersdorf. Felles for disse blokkområdene er at de ligger i Berlins utkant.

Gropius' drabantby ble internasjonalt kjent og beryktet også på grunn av boken og filmen *[[Å være ung er for jævlig]]*, ettersom hovedpersonen, Christiane Felscherinow, vokste opp der, i Joachim-Gottschalk-Weg 10.

## Referanser


## Eksterne lenker
*
Hugo Award

**Hugo Award** er en pris som utdeles årlig for beste arbeide innen science fiction eller fantasy publisert i det foregående år. Prisen har fått navn etter utgiveren og science fiction-pioneren Hugo Gernsback. Sammen med The Nebula Award er Hugo sannsynligvis verdens mest kjente pris innen dette området. Den ble første gang utdelt i 1939.

Nominasjoner foretas og vinnere stemmes frem av deltakere ved den årlige World Science Fiction Convention («Worldcon»).

## Kategorier
Før 1960 skiftet kategoriene fra år til år. Etter dette har de hovedsakelig vært:
* Hugo Award for Best Novel 
* Hugo Award for Best Novella (17&nbsp;500 til 40&nbsp;000 ord)
* Hugo Award for Best Novelette (7&nbsp;500 til 17&nbsp;500 ord)
* Hugo Award for Best Short Story ( under 7&nbsp;500 ord)
* Hugo Award for Best Non-Fiction Book (1980 til 1998)
** Hugo Award for Best Related Book (fra 1999)
*Hugo Award for Best Dramatic Presentation (1960 til 2002)
** Hugo Award for Best Dramatic Presentation, Long Form (fra 2003)
** Hugo Award for Best Dramatic Presentation, Short Form (fra 2003)
* Hugo Award for Best Semiprozine
* Hugo Award for Best Professional Artist
** Hugo Award for Best Original Artwork (1990 til 1996)
* Hugo Award for Best Professional Editor (1973 til 2006)
** Hugo Award for Best Editor Short Form (fra 2007)
** Hugo Award for Best Editor Long Form (fra 2007)
** Hugo Award for Best Professional Magazine (1960 til 1972)
* Hugo Award for Best Fanzine 
* Hugo Award for Best Fan Artist
* Hugo Award for Best Fan Writer

Ytterligere en priskategori kan opprettes etter initiativ fra organisasjonskomiteen for den aktuelle Worldcon.

## Vinnere av prisen for beste roman (Best Novel)

## Eksterne lenker
*
Hugo (mannsnavn)

**Hugo** er et mannsnavn av germansk opprinnelse og brukes i mange språk. Det er spesielt populært i Paraguay, Sverige og Frankrike. Hugo brukes også som etternavn, og er kjent gjennom den franske forfatteren Victor Hugo (1802&ndash;1885).

## Etymologi
*Hugo* er dannet som en latinsk form av gammelhøytyske *hugh* eller norrøne *hugr*, som begge betyr «tanke, ånd». *Hugi* var den norrøne formen av navnet. *Hugh* er en engelsk form av navnet.

## Utbredelse
*Hugh* var et vanlig navn i England fra før den normanniske invasjonen og frem til 1800-tallet.

*Hugo* er kjent brukt i Sverige fra 1649 og i Norge fra 1740. I Sverige var navnet mest brukt i 1920- og 1930-årene og igjen fra begynnelsen av 2000-tallet.

Navnet *Hugo* har vært vanlig i Norge fra 2020-årene og hadde en popularitetstopp med 0,2 % i 2021.

|}

## Kjente personer med navnet

Personene i listene er ordnet kronologisk etter fødselsår.
* Hugo Boss (1885–1948), tysk klesdesigner
* Hugo Gernsback (1884–1967), amerikansk science fiction-pioner som har gitt navn til The Hugo Award
* Hugo Lous Mohr (1889–1970), norsk maler
* Hugo Chávez (1954&ndash;2013), venezuelansk president
* Hugo Aasjord (f. 1955), norsk bildekunstner
* Hugo Race (f. 1961), australsk musiker
* Hugo Hansen (f. 1967), norsk fotballspiller
* Hugo Tillman (f. 1973), engelsk kunstfotograf
* Hugo Isaksen (f. 1976), norsk gitarist og komponist
* Hugo Rifkind (f. 1977), skotsk journalist
* Tom Hugo Hermansen (f. 1979), norsk sanger kjent som Tom Hugo
* Hugo Dixon, amerikansk redaktør
* Hugo Harmens, norsk komponist

### Hugo som etternavn
* Victor Hugo (1802&ndash;1885), fransk forfatter
* Richard Hugo (1923&ndash;1982), amerikansk dikter

## Annen bruk av navnet
* Hugo Award, en internasjonal litteraturpris innen science fiction og fantasy.

## Navnedag
*Hugo* har navnedag i flere land, oftest 1. april. Den norske navnedagen er .

## Referanser


## Eksterne lenker
*
Gro Holm (forfatter)

**Gro Holm** (født *Prestegård* 5. oktober 1878 i Odda, død 25. august 1949) var en norsk forfatter, særlig kjent for sine skildringer av bondekoner på vestlandsgårder.

Hun vokste opp på et småbruk i Odda i Hardanger. Da industriutbyggingen tok til, solgte moren deler av gården. Fabrikkanlegget som skulle bli Odda Smelteverk ble bygd opp fra 1906. Med industrien kom også ingeniøren Olav Holm til Odda for å være med på utbyggingen. De giftet seg i 1908, og bodde både i Paris, Berlin og Sverige.

Gro Holm skildret det fremvoksende industrisamfunnet og endringene i bondesamfunnet, med et særlig blikk på kvinnenes situasjon. Størst utbredelse har trilogien om Brita Løstøl fått, som skildrer gården og menneskene gjennom blodslit, utskifting, utvandringstida, industrialisering og voksende turisme.

Gro Holm skrev på både nynorsk og bokmål. Romanene *De hvite kull* (1936) og *Takk så var det ikke mer* (1937) er på bokmål, mens de fem andre romanene hun skrev, er på nynorsk.  

## Bibliografi
* *Løstølsfolket* (*Sut*, *Odelsjord* og *Kår*, 1932&ndash;34), romantrilogi om Brita Løstøl
* *De hvite kull* (1936), roman om industriutbygginga i Odda. 
* *Takk så var det ikke mer* (1937) Om hushjelpene i striden om den nye hushjelploven. 
* *Hjelpelaus* (1946), roman om bondekona Marta Rødna
* *Monsens hotell* (1948), satire om turisttrafikk og skjenkerett
## Referanser
John Hicks

**John Richard Hicks** (født 8. april 1904 i Warwick, død 20. mai 1989 i Blockley) var en britisk økonom. Han fikk stor innflytelse på økonomisk teori ved at han utviklet den berømte IS/LM-modellen, som et forsøk på å formalisere de tankene John Maynard Keynes presenterte i *[[The General Theory of Employment, Interest and Money]]*.

Hans hovedverk var *[[Value and Capital]]*, som ble publisert i 1939. Denne boken er en fremstilling av all økonomisk forskning frem til da. Første del presenterer den generell likevekt, med forbrukere og deres preferanser, en markedsmodell og bedriftenes produksjonsbeslutninger. Andre del behandler makroøkonomiske emner som konjunkturbevegelser, økonomisk vekst og investeringsadferd.

Hicks ble tildelt Sveriges Riksbanks pris i økonomisk vitenskap til minne om Alfred Nobel sammen med Kenneth Arrow i 1972. I løpet av karrieren arbeidet han ved flere universiteter, lengst ved University of Oxford, blant annet ved Nuffield College.

## Bibliografi
* *En teori om økonomisk historie* (orig. *A Theory of economic history*) 1974 ISBN 82-05-06468-7 

## Referanser


## Eksterne lenker
Craig Fagan

**Craig Fagan** (født 11. desember 1982 i Birmingham, West Midlands, England) er en engelsk fotballspiller som har spilt for fem engelske klubber. Han spiller nå for Hull City i Premier League.

## Biografi
Craig Fagan, som gikk på Birmingham Citys fotballakademi før han ble profesjonell, debuterte for Birmingham City den 2. oktober 2002 i en 2. runde kamp i den engelske ligacupen. Motstander var Leyton Orient og Birmingham vant kampen 3-2. Den 7. desember 2002 spilte Fagan sin første kamp i Premier League da han kom inn i det 81. spilleminutt i en kamp mot Southampton. Etter å ha fått med seg 4 klubbkamper for *the Blues* i første del av 2002/03-sesongen, skrev han under på en låneavtale med Bristol City i januar 2003. Hans første kamp for *the Robins* kom 18. januar 2003 mot Tranmere Rovers, mens hans første mål for denne klubben skjedde 8. februar 2003 i en ligakamp mot Colchester United. Etter å ha spilt 6 ligakamper og 1 cupkamp returnerte han til Birmingham da 2002/03-sesongen var over.

I august 2003 signerte han på en låneavtale med Colchester United, og hans første kamp for Colchester kom 9. august 2003 da de tapte 1-0 for Barnsley i en ligakamp. 3 dager senere laget Fagan sitt første mål for *the U's* da Plymouth Argyle ble slått 2-1 i ligacupen. I mars 2004 ble låneavtalen erstattet med en permanent avtale, og da 2003/04-sesongen var over hadde Fagan notert seg for 37 ligakamper og 9 ligamål for klubben fra Essex. Den påfølgende sesongen fikk han med seg 26 ligakamper og 8 ligamål for Colchester før han i februar 2005 gikk til Hull City for en overgangssum anslått til å være rundt £125 000. 

Den 5. mars 2005 spilte Craig Fagan sin første kamp for Hull i en ligakamp mot Tranmere Rovers. Fagan startet på benken, ble byttet inn i det 60. spilleminutt og scoret Hulls tredje mål i det 69. spilleminutt i denne kampen som Hull til slutt vant 3-1. Totalt spilte Fagan 12 ligakamper og scoret 4 ligamål på slutten av 2004/05-sesongen for *the Tigers*, og klubben endte til slutt på 2.-plass i Football League One og rykket dermed direkte opp til Football League Championship. I 2005/06-sesongen fikk han bokført 41 ligakamper og 5 ligamål for klubben fra East Riding of Yorkshire, mens han i første del av 2006/07-sesongen spilte 27 ligakamper og scoret 6 ligamål for Hull før han i januar 2007 ble kjøpt av Derby County for £750 000. 

Fagan debuterte for Derby 13. januar 2007 i en ligakamp mot Sheffield Wednesday, mens hans første mål for *the Rams* kom 6. april 2007 i en ligakamp mot Leicester City. Totalt scoret han ett ligamål på 17 kamper for Derby i 2006/07-sesongen, og i tillegg spilte han 4 andre obligatoriske kamper for klubben i denne sesongen.  

## Karriere som spiller

## Meritter
* Rykket opp til Premier League med Derby County da de vant playoff-finalen til Football League Championship i 2006/07-sesongen.

## Referanser


## Kilder
* Rollin, Glenda & Rollin, Jack: *SKYSPORTS FOOTBALL YEARBOOK 2007-08* (side 471). Headline Book Publishing, London. ISBN 978-0-7553-1664-9

## Eksterne lenker
*
Mikhail Kasianov

**Mikhail Mikhajlovitsj Kasianov** (russisk Михаил Михайлович Касьянов, født 2. desember 1957) er en russisk politiker. Han var statsminister i Russland fra 2000 til 2004.

Kasianov ble født i byen *Solntsevo* i Moskva oblast. Han utdannet seg til ingeniør og økonom. Fra 1978 til 1990 arbeidet han for *Gosplan* &ndash; den statlige planleggingskomitéen i Sovjetunionen, som hadde som oppgave å utarbeide femårsplaner for den sovjetiske økonomien. Fra 1990 til 1999 arbeidet han først i økonomidepartementet, deretter i finansdepartementet i Den russiske føderasjon.

I 1999 ble Kasianov finansminister i Russland. Da Vladimir Putin ble president, ble Kasianov statsminister. I februar 2004, ikke lenge før presidentvalget, ble han avsatt som statsminister av Putin.

I 2005 erklærte Kasianov at han aktet å stille som presidentkandidat ved valget i 2008 i opposisjon til Putins utvalgte kandidat, Dmitrij Medvedev. Kasianov sa også at han kunne komme til å trekke sitt kandidatur dersom den demokratiske opposisjonen samlet seg bak en annen kandidat. Etter dette startet påtalemyndigheten etterforskning av korrupsjonsanklager mot Kasjanov fra tiden da han var statsminister. 27. januar 2008 ble det klart at valgkommisjonen forkastet presidentkandidaturet hans, på grunn av påstander om forfalskede underskrifter i forbindelse med registreringen som kandidat.

Kasianov har kritisert politikken til Putin gjentatte ganger.  Under Russlands invasjon av Ukraina 2022 anså han å være i livsfare og forlot Russland.

## Referanser


## Eksterne lenker
* BBC News: Profile: Mikhail Kasyanov
Treptower Park

**Treptower Park** er en park ved Spree i bydelen Treptow-Köpenick i den østlige delen av Berlin. Etter Großer Tiergarten i den vestlige delen av byen er det en av Berlins viktigste parker. I parken ligger også et stort sovjetisk krigsminnesmerke.

Parken ble anlagt mellom 1876 og 1888 etter planer av byens parkdirektør Gustav Meyer.

Nord for parken ligger Allianz' skyskraperkompleks Treptowers. På Spreesiden er det en stor havn for utfluktsbåter.


Fil:Berlin Treptower Park - Wiese.jpg|Treptower Park
Fil:Berlin Insel der Jugend - Abteibrücke.jpg|Abteibrücke


## Eksterne lenker
*
Viktoriapark

**Viktoriapark** er en 128 dekar stor park på Kreuzbergåsen i Kreuzberg i Berlin. Den omfatter bl.a. et nasjonalminnesmerke (*Nationaldenkmal*) til minne om folkeslaget ved Leipzig mot Napoleon. Minnesmerket ble bygget i 1821 av Karl Friedrich Schinkel, med en høy, kunstig foss og en fremragende utsikt over Berlin. Fra 1888 ble området bygget ut som park. 
## Bildegalleri

Fil:Otto Piltz Volkstreiben_auf_dem_Kreuzberg.jpg|Otto Piltz: ''Volkstreiben auf dem Kreuzberg in Berlin um 1886.
Fil:Viktoriapark waterfall.jpg|Fossen.
Fil:Victoria park berlin.png |Skisse over parken.
Sosial manipulering (datasikkerhet)

**Sosial manipulering** (engelsk **social engineering**) er en prinsipiell svakhetskategori innen datasikkerhet og hacking for metoder hvor en angriper bruker mellommenneskelig list for å forlede personer til å røpe fortrolige opplysninger om målet. Formålet kan være å tilrane seg tilgang til datasystemer eller brukerkontoer, hvor passord danner eksempler på sikkerhetskritiske opplysninger.

## Referanser
Førde ungdomsskule

**Førde ungdomsskule** (FUSK) er en ungdomsskole i Førde i Sunnfjord kommune. Den ble bygget i 1971, og påbygget i 1989. Det går ca. 300 elever på skolen, i tillegg til ca. 50 ansatte. Skolen tar i mot 8.-10. klasse-elever fra Førde barneskule og Slåtten skule. 

## Kjente personer som har gått på FUSK
*Alexander Ødegaard, fotballspiller 
*Ridvan Halimi, ransmann som deltok i NOKAS-ranet.
*Morten Sandøy, journalist i TV2
*Solveig Barstad, programleder i TV2
*Håkon Haugsbø, journalist
*Olaug Nilssen, forfatter
*Oddbjørn By, forfatter
*Terje Ness, kokk
*Ronny Brede Aase, programleder
*Cato Husabø Fossen, journalist/nyhetsanker
*Ingunn Solheim, journalist
*Maria Tryti  Vennerød. forfatter
*Marita Liabø, forfatter 
*Hilde Barstad,  statssekretær 

## Referanser
Kapillærfylning

**Kapillærfylning** er tiden det tar for  sirkulasjonssystemet å fylle opp kapillarene etter at de er tømt for blod.
Dette gir en god indikasjon på hvor god en persons mikrosirkulasjon er.

Kapillærfylningen kontrolleres ved at man presser på pasientens hud, hvor det dannes et hvitt område på grunn av at kappilarene blir tømt for blod.
Det bør ikke ta mer enn cirka to sekunder før området har sin normale farge igjen.
Hvis det tar lengre tid er det en indikasjon på dårlig sirkulasjon.
Kopervik kirke (1861–2010)

**Kopervik kirke** i Kopervik i Karmøy kommune var en korskirke tegnet av arkitekt Jakob Wilhelm Nordan i nyrenessanse. Den ble vigslet 2. oktober 1861.

Den gamle altertavlen fra 1906, malt av August Eiebakke, var en kopi av «Oppstandelsen» i Bragernes kirke, som er malt av Adolph Tidemand. Den brant 28. oktober 2001. Da holdt også kirken på å stryke med. En ny altertavle laget av Keith Grant ble innviet 12. juni 2005.

28. mai 2010 ble kirken totalskadet i brann.

Ny kirke i Kopervik ble vigslet den 23. april 2017.

## Referanser


## Litteratur
* 

## Eksterne lenker
* 
* Kopervik menighet
* Museumsnett.no
* «Kopi av en kopi ikke godt nok» Haugesunds avis
*  Visitasforedrag Kopervik menighet 2006 pdf
Mikrosirkulasjon

**Mikrosirkulasjon** er den delen av kretsløpet der næringsstoffer, salter og vann tas opp, og avfallsstoffer skilles ut. Mikrosirkulasjonen er grunnlaget for at celler og organer i kroppen skal overleve. Den starter i den arterielle enden og slutter i den venøse enden av kapillarene.
Norvall Nøringset

**Norvall Nøringset** (født 24. juli 1953 i Hareid) er en norsk lokalpolitiker som i perioden 2003–2007 var varaordfører i Førde for Sosialistisk Venstreparti. Han er SVs gruppeleder på fylkestinget og leder for hovedutvalg for kultur i Sogn og Fjordane. I 2003 og i 2010 ble han nominert som Sogn og Fjordane SVs fylkesordførerkandidat. Han var listetopp på Førde SVs liste til kommunestyret i 2007.

Politikervervene var kun deltid, og han jobbet til daglig som lektor ved Førde ungdomsskole frem til han gikk av med pensjon i 2018.

## Referanser
Mineral (ernæring)

Innen ernæring er **mineraler** grunnstoffer som er nødvendige for alle levende organismer, utenom karbon, hydrogen, nitrogen og oksygen. Man deler som regel inn mineralene i *mineraler* (anbefalt daglig dose over 200mg) og *spormineraler* eller *sporstoffer* (anbefalt daglig dose under 200mg). 

Mineralene finnes enten naturlig i maten, eller tilsettes i grunnstoff- eller mineralform, som for eksempel kalsiumkarbonat eller natriumklorid. Noen av slike tilsetningsstoffer kommer fra naturlige kilder, som for eksempel knust østersskall. I noen tilfeller inntas mineraler separat fra maten, i form av mineraltilskudd eller ved å spise jord (picasyndromet eller geofagi).

## Mineraler
For mennesker er følgende grunnstoffer regnet som *mineraler*:
*Fosfor
*Kalium
*Kalsium
*Klor
*Magnesium
*Natrium
*Svovel

## Spormineraler
For mennesker er følgende grunnstoffer regnet som *spormineraler*:
*Fluor
*Jern
*Jod
*Kobolt
*Kopper
*Krom
*Mangan
*Molybden
*Selen
*Zink

## Se også
*Vitamin
Ole Jørgen Anfindsen

**Ole Jørgen Anfindsen** (født 18. mars 1958) er en norsk informatiker og forfatter. Han er dr. scient. fra Universitetet i Oslo, der han tok doktorgraden ved Institutt for Informatikk i 1997 med avhandlingen «Apotram: an application-oriented transaction model».

Anfindsen er mest kjent som redaktør for nettstedet HonestThinking.org, men har også skrevet om temaene *[[innvandring]], [[rase]] og [[intelligens]]*.
## Forfatterskap
Anfindsen har på sitt nettsted og i form av leserbrev engasjert seg i debatten omkring innvandring, rase og intelligens. I februar 2005 startet han HonestThinking.org sammen med broren Jens Tomas Anfindsen. Et av nettstedets saker er prognosen om at etniske nordmenn kan bli en minoritet i Norge mot slutten av dette århundret. Han har også vært opptatt av kjønnsforskning og evolusjonsteori. De siste årene har Anfindsen gått ut offentlig med at han definerer seg som «muslimsk kristen».

## Bøker
* 
* 

## Referanser


## Eksterne lenker
* HonestThinking.org
Finn Bergesen jr.

**Finn Bergesen jr.** (født 3. september 1945 i Bergen, død 11. september 2012) var en norsk jurist og næringslivsleder. Fra 1999 til 2009 var han administrerende direktør i Næringslivets Hovedorganisasjon (NHO).

Bergesen var utdannet jurist fra 1973. Han var byråsjef i Fiskeridepartementet og hadde særlig ansvar for internasjonale spørsmål og havrettsforhandlinger i perioden 1973 til 1976. Senere var Bergesen jr. norsk fiskeriattaché til Washington, D.C. og til Ottawa, før han ble generalsekretær i Norges Fiskarlag fra 1983 til 1989. Deretter ble han administrerende direktør i Norges Sildesalgslag fra 1989 til 1995 og så administrerende direktør i Kavli Holding. I mars 2009 ble Bergesen etterfulgt av John G. Bernander som NHO-sjef.

## Referanser
Leo Esaki

**Leo Esaki**, eller **Esaki Leona**, (japansk: 江崎 玲於奈, *Esaki Reona*; født 1925) er en japansk fysiker og nobelprisvinner. Esaki ble tildelt halvparten av prispengene fra Nobelprisen i fysikk 1973 sammen med norskamerikaneren Ivar Giæver «for deres eksperimentelle oppdagelser angående tunnelfenomenet i henholdsvis halvledere og superledere». Den andre halvdelen ble tildelt engelskmanen Brian Josephson «for hans teoretiske forutsigelser av egenskapene til en superstrøm gjennom en tunnelbarriere, spesielt de fenomenene som allment benevnes Josephson-effekt».

Esaki er kjent for sin oppfinnelse av Esaki-dioden som utnyttet tunnelfenomenet. Denne forskningen ble gjort mens han var med Tokyo Tsushin Kogyo (nå kjent som Sony). Han studerte fysikk ved Universitetet i Tokyo hvor han fikk en Bachelor of science i 1947 og en filosofisk doktorgrad i 1959. Han flyttet til USA i 1960 og ble en del av IBMs Thomas J. Watson Research Center hvor han ble partner i 1967.

## Referanser


## Eksterne lenker
Bulgur

**Bulgur** er en matvare som stammer fra Midtøsten, Kaukasus og rundt Middelhavet. Det lages av durumhvete som forkokes (*parboiled*), tørkes og knuses. Bulgur ligner couscous, men er mer næringsrikt fordi en større del av kornet blir bevart.  

## Etymologi
Ordet stammer fra tyrkisk *bulghur*, *bulgar*, navnet på folket som bor i dagens Bulgaria.

## Historie
Det finnes grunnlag for å hevde at bulgur er en av de eldste preparerte ingredienser i verden. Bibelen nevner det under navnet arisah og indikerer at det ble brukt i Babylon for over 4000 år siden. Også i Egypt og Israel ble det spist bulgur 1000 år før Kristus. 

Bulgur kan kokes eller bløtes ut. Smaken kan minne om hasselnøtter. Bulgur brukes i salater og tyrkiske retter og er et produkt som ikke har lang tradisjon i Vest-Europa og USA.

## Næringsinnhold
Bulgur er noe mer næringsrikt enn ris og couscous. Bulgur har glykemisk indeks på 46. 100 gram ukokt bulgur inneholder ca.:

Energi 1500kJ/360 kcal 
Kostfibrer 8 g 
Proteiner 12,5 g 
Karbohydrater 69 g hvorav 0,8 g sukkerarter. 
Fett 1,75 g hvorav 0,2g mettet fett. 

## Eksterne lenker
* 
* Taboli (Bulgur-salat)
Martin Švagerko

**Martin Švagerko** (født 1967) er en slovakisk skihopper. Han representerte Tsjekkoslovakia og Slovakia i verdenscupen mellom 1983 og 1994.

Han ble juniorverdensmester i normalbakke i Trondheim i 1984. I VM 1989 i Lahtis var han på det tsjekkoslovakiske laget som tok bronsemedaljer i lagkonkurransen i stor bakke. Under VM 1993 i Falun i 1993 stilte Tsjekkia og Slovakia felles lag, til tross for at de to landene hadde skilt lag ved årets begynnelse. Med Martin Švagerko på laget tok felleslaget sølvmedaljer i lagkonkurransen (stor bakke).

Martin Švagerko har en seier i verdenscupen, i normalbakken i Chamonix i Frankrike i 1986. Hans beste plassering sammenlagt i verdenscupen var 24.-plass sesongen 1985/86.

## Referanser


## Eksterne lenker
*
B.Z.

***B.Z.*** (forkortelse for *Berliner Zeitung*, et navn som ikke lenger brukes) er en boulevardavis i Berlin som utgis av Ullstein-Verlag, et heleiet datterselskap av Axel Springer AG. Avisen ble grunnlagt 1. oktober 1877. Det er den største avisen som dekker Berlin med et opplag på vel over 200&nbsp;000.

Den må ikke forvekles med avisen *[[Berliner Zeitung]]*.

## Sjefredaktører

* August 1991 til juli 1992: Claus Larass
* August 1992 til september 1996: Wolfgang Kryszohn
* Oktober 1996 til juni 1998: Manfred von Thien
* Juli 1998 til desember 2000: Franz Josef Wagner
* Januar 2001 til juli 2003: Georg Gafron
* August 2003 til oktober 2004: Florian von Heintze
* Fra 1. november 2004: Walter Mayer

## Eksterne lenker
*
Uli Edel

**Ulrich Edel** (født 11. april 1947 i Neuenburg am Rhein) er en tysk filmregissør. Hans mest kjente filmer er *[[Christiane F. – Å være ung er for jævlig|Christiane F. – Wir Kinder vom Bahnhof Zoo]]* og *[[Letzte Ausfahrt Brooklyn]]*. Han har også laget flere engelskspråklige filmer, blant annet *King of Texas* og filmer om Julius Cæsar og Nibelungenlied. Hans film om RAF-terrorismen, *[[Baader Meinhof (film)|Der Baader-Meinhof Komplex]]*, hadde premiere i 2008.

## Referanser


## Eksterne lenker
*
Vardeveien (Oslo)

:::*Se [[Vardeveien|pekerside]] for flere forekomster av Vardeveien.*

**Vardeveien** (1A-75, 2-76) er en vei i Oslo på Simensbråten i bydel Nordstrand. Veien starter i Lyngveien og går til Sandstuveien. Veien fikk sitt navn etter Ryen varde.

## Referanser


## Litteratur
*
Infusjon

* Te, uttrekk av teblader i kokt vann
* Urtete, uttrekk av friske eller tørkede plantedeler i kokt vann, oftest urter
* Intravenøs infusjon, innføring av væske direkte i blodet
* Intravenøs terapi, innføring av flytende medisiner i blodet
Lyngveien (Oslo)

:::*Se [[Lyngveien|pekerside]] for flere forekomster av Lyngveien.*

**Lyngveien** (1–37, 2–52B) er en vei i Oslo på Simensbråten i bydel Nordstrand. Veien starter i Vårveien og går forbi starten av Vardeveien hvor den deretter blir til en blindvei. 

Navnet ble vedtatt i 1915.

## Referanser
Symreveien (Oslo)

:::*Se [[Symreveien|pekerside]] for flere forekomster av Symreveien.*

**Symreveien** (1-9, 2-12) er en vei i Oslo på Simensbråten i bydel Nordstrand. Veien er en blindvei som går ut fra Vardeveien. 

## Referanser
Å være ung er for jævlig

:*For filmatiseringa fra 1981, se [[Christiane F. – Å være ung er for jævlig]]*
***Å være ung er for jævlig*** (tysk originaltittel: *Christiane F. – Wir Kinder vom Bahnhof Zoo* – på norsk «Vi barna fra Bahnhof Zoo») er en biografisk bok utgitt i 1978 av magasinet *[[Stern]]* med utgangspunkt i en serie reportasjer fra 1975 til 1978. Boka kom på norsk i 1980. Den beskriver situasjonen til narkotikaavhengige barn og ungdommer gjennom eksempelet Christiane Felscherinow fra Gropiusstadt i Berlin-bydelen Neukölln. Bokas tittel viser til Bahnhof Zoo, som på 1970- og 1980-tallet  var et sentralt møtested for narko- og barneprostitusjonsmiljøet i Berlin. 

Bokas forfattere er Kai Hermann og Horst Rieck, som skrev den på bakgrunn av intervjuer med Christiane F. som ble tatt opp på bånd, men i flere utgaver av boka utelates deres navn. Boka er skrevet med hovedpersonen Christiane som *jeg-forteller* og fremstår av den grunn som en selvbiografisk beretning. Førstepersonsfortelleren er også et virkemiddel som forsterker inntrykket av forholdene som skildres.

Boka skildrer minutiøst og med tydelige ord den heroinavhengige jentas historie. Kretsen av personlige og sosiale problemer, rusmiddelavhengighet, forråelse, kriminalisering og prostitusjon blir beskrevet. Også jentas familie og personer i hennes nærhet, som sosialarbeidere, terapeuter og politibetjenter, kommer til orde.

Innledningen er skrevet av Horst-Eberhard Richter. Boka var den første i sitt slag og gav et bredt publikum innblikk i narkotikaproblematikken.

Boka er oversatt til flere språk. I 1981 ble den filmatisert under samme navn.

## Kilder
* Christiane&nbsp;F.: *Wir Kinder vom Bahnhof Zoo*. Nach Tonbandprotokollen aufgeschrieben von Kai Hermann und Horst Rieck. Mit einem Vorwort von Horst Eberhard Richter. Originalausgabe, 50. Auflage. Gruner & Jahr, Hamburg 2008, ISBN 3-570-02391-5, 324 S.
* Christiane&nbsp;F.: *Wir Kinder vom Bahnhof Zoo*. Nach Tonbandprotokollen aufgeschrieben von Kai Hermann und Horst Rieck. Carlsen, Hamburg 2009, ISBN 978-3-570-02391-4, 366 S.